Trinity House School in Little Falls. "/>
Wes-Beeld - Tien dubbeldoortjies
Tuisblad / Nuus / Tien dubbeldoortjies
Trinity House in Little Falls se pre-primêre skool spog met tien stelle tweelinge. Voor van links: Katje en Britta Gobel, Hayley en Isabelle Crompton, Daniel en Nicholas Spolander en Jason en Justin Szabo. Middel: Cullum en Kyle Mackintosh, Owen en Ethan Dunne, Luke en Matthew Teles en Steven en Shannon Matthews. Agter: Cade en Maddison Edeling en Michael en Jamie Joseph. Foto: Bongiwe Gumede
Die eerste skooldag verloor nooit sy "magic" nie, sê Lynn van Jaarsveld, hoof van Trinityhouse Little Fall se pre-primêre skool. Die kleuterskool spog met niks minder nie as tien tweelinge. Januarie was 'n maand vol eerstes vir die skool. Die leerlinge van Trinityhouse Preparatory School het 'n splinternuwe skoolgebou. Die baksteen-en-staal-tweeverdiepinggebou het mooi ontwerpte klaskamers, biologie- en rekenaarlaboratoriums en 'n saal. Die saal is die middelpunt van die gebou en is die grensgebied tussen junior en senior klasse. Hennie Strydom, die hoof van Trinityhouse Preparatory, sê die onderwysers geniet die nuwe gebou net soveel soos die kinders en hulle het al die stoppe uitgetrek om die leerlinge 'n puik leer-omgewing te bied. Die hoërskool begin ook vanjaar met 'n gr. 8- en gr. 9-klas. Hulle deel tydelik die nuwe gebou met die laerskool, totdat hulle hul eie vleuel kry.
"Dis 'n opwindende groeifase en ons is in ons skik met die geesdrif van ouers en leerlinge oor die nuwe senior grade by Trinityhouse. Ons sien uit daarna om 'n sterk en vooruitstrewende akademiese kampus te vestig," sê Lynne Davis, hoof van die hoërskool. Druk | Stuur na 'n vriend KOMMENTAAR Jy moet aanmeld as 'n Netlocal-gebruiker om kommentaar te lewer. LESERSJOERNALIS - KLIEK HIER Vertel jou storie Laai jou foto's Bestuur my gebeure